Diari Oficial de la Generalitat Valenciana


Sumari del DOGV 1326, del 15-06-1990 (1990/817866)

ORDRE de 31 de maig de 1990, de la Conselleria d'Agricultura i Pesca, per la qual es regula la concessió d'ajudes a les Cooperatives Agràries per als tractaments contra l'atac de l'ull de gall de l'olivera («repilo»).
-------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/05/31/(1)/dof/vci/html**

### Dades del document

Número de DOGV
:   1326

Data del DOGV
:   15-06-1990

Secció del DOGV
:   DISPOSICIONS GENERALS

Número del document
:   1990/817866


Data del document
:   31-05-1990

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 31 de maig de 1990, de la Conselleria d'Agricultura i Pesca, per la qual es regula la concessió d'ajudes a les cooperatives agràries per al tractaments contra l'atac de l'Ull de Gall de l'olivera ("Repilo").  
Les incessants pluges, caigudes al llarg de la passada tardor i principi de l?hivern, han provocat danys en el cultiu de l?olivera, la qual cosa ha provocat la pèrdua d'una part de la producció d'olives en no poder fer-ne la recol·lecció, per raó de l?estat d'embassament i enfangament del sòl. Aquest fet ha dut aparellada una disminució en quantitat i qualitat dels olis produïts i, com a conseqüència de tot açò, pèrdues econòmiques en el sector. Així mateix, les condicions d'humitat permanent han provocat l'aparició de la malaltia denominada ull de gall de l?olivera («repilo»), la qual té, com a conseqüència immediata, una gran defoliació i caiguda de fruita i que, en el futur, es tradueix en una minva substancial de la producció. Es preveu que, per raó de l?esporulació de la dita malaltia, resulte recomanable l'aplicació de tractaments exoterapèutics preventius en els moments de major risc per a la reaparició de la malaltia, que coincideixen amb la primavera i la tardor de l'any agrícola del cultiu que ens ocupa.  
L'escassesa de recursos econòmics del sector i la previsible disminució d'ingressos en el proper any fa aconsellable la concessió de diferents ajudes als agricultors afectats, per mitjà de les Cooperatives Agràries, conformement al que estableix la Llei de Crèdit Extraordinari, per tal d'atendre les despeses derivades dels temporals de la fi del 1989 i del principi del 1990.  
Per tot açó i fent ús de les facultats que tinc atribuïdes,  
ORDENE:  
Article primer  
Que la Conselleria d?agricultura i Pesca concedesca ajudes a les cooperatives agràries d'olivicultors, les explotacions dels quals van ser afectades en la passada tardor i hivern, per un atac extraordinari de la malaltia produïda pel fong «Ciclonium oleaginum», denominat també ull de gall de l'olivera («repilo»).  
Article segon  
Que l'ajuda es materialitze mitjançant subvencions per a pagar una part del valor dels fungicides que, amb caràcter preventiu, s'hagen utilitzat o s'usen en els tractaments d'enguany.  
Els fungicides emprats, per tal de ser objecte de subvenció, hauran de ser dels inclosos entre els productes autoritzats i recomanats pel Ministeri d?agricultura, Pesca i Alimentació, els quals es relacionen tot seguit:  
- Brou bordelès.  
- Oxiclorur de coure.  
- Oxiclorur de coure + folpet.  
- Oxiclorur de coure + sulfat cuprocàlcic + zineb + maneb.  
- Oxiclorur de coure + zineb.  
- Oxiclorur de coure + zineb + maneb.  
- Oxid cuprós.  
- Sulfat cuprocàlcic + folpet.  
- Sulfat cuprocàlcic + zineb.  
Per als tractaments que han de realitzar-se en la tardor, no s'utilitzaran productes que continguen carbamats (zineb, maneb, etc.), a fi d'evitar residus tòxics perjudicials.  
Article tercer  
La quantia de les ajudes que podran percebre's a l?empara d'aquesta ordre no superarà el 80% del valor dels productes fungicides adquirits per a utilitzar-los, sense incloure l?Impost sobre el Valor Afegit (IVA), considerant-se com a cost unitari del tractament, mil set-centes cinquanta pessetes per hectàrea (1.750 PTA/ha.) en plantació regular afectada, entenent-se com a plantació regular, aquella la densitat de la qual arribe al mínim de cinquanta oliveres per hectàrea. Per a densitats inferiors, es reduirà proporcionalment l'ajuda.  
Article quart  
Que se subvencione la realització de dues aplicacions per any, una en la primavera i l'altra en la tardor.  
Excepcionalment, podran concedir-se ajudes de la mateixa índole, per a una major quantitat de tractaments en aquelles zones que, per la gravetat de la malaltia, fos especialment aconsellable. Amb aquest fi, la cooperativa de què es tracte haurà de cursar una sol·licitud amb l'al·lusió expressa al present apartat, en la qual es delimite exactament el camp o els camps que podran ser objecte d'aquesta ajuda extraordinària. El Servei de Protecció dels Vegetals emetrà un informe expressant la conveniència del dit tractament.  
Article cinqué  
La subvenció podrà ser sol·licitada per les Cooperatives Agràries legalment constituïdes que garantesquen degudament la correcta aplicació, en temps, lloc i forma, dels tractaments per a l?ull de gall de l?olivera («repilo»); a tal efecte es designarà un responsable per fer-los.  
La Cooperativa vetlarà per la realització uniforme del tractament a tot l?àmbit territorial que tinga.  
Article sisé  
Les sol·licituds per a l?obtenció de les ajudes hauran de ser presentades abans del 30 d'octubre d'enguany, dirigides a l?Honorable Senyor Conseller d?agricultura i Pesca.  
Es presentarà una sol·licitud per a cada grup de tractaments de la mateixa època i es formalitzarà mitjançant imprès facilitat per la Conselleria d?agricultura i Pesca, el qual ha de ser subscrit pel President de la Cooperativa sol·licitant. S'hi adjuntarà l'annex que figura en aquesta Ordre, degudament emplenat, sense ometre cap de les dades que s'hi sol·liciten.  
Així mateix, la Cooperativa adjuntarà còpies de les factures de compra del producte, degudament compulsades.  
A la documentació assenyalada, s'adjuntarà la documentació que acredite que l?entitat sol·licitant està al corrent de les obligacions tributàries i de cara a la Seguretat Social.  
La documentació requerida, conjuntament a la sol·licitud, es presentarà al Registre General de la Conselleria d?agricultura i Pesca o es trametrà per qualsevol dels mitjans prevists en l'article 66 de la Llei de Procediment Administratiu.  
Article setè  
Havent presentat la sol·licitud, el Servei de Protecció dels Vegetals emetrà un informe sobre l'existència de la plaga a la zona i el grau d'intensitat que hi té.  
Article vuitè  
Que la Cooperativa organitze el tractament, tant si aquest té caràcter col·lectiu com si el du a terme individualment el mateix agricultor. En qualsevol cas, el President haurà d'aportar certificat de la correcta realització de les dites aplicacions, indicant-ne el caràcter col·lectiu o individualitzat.  
Article nové  
Que havent presentat la documentació, l?Institut de Cooperativisme Agrari Valencià comprove la veracitat de les dades, emeta un informe respecte d'això i eleve una proposta de resolució al Conseller d?agricultura i Pesca.  
A més de la documentació requerida, el Director de l?Institut de Cooperativisme Agrari Valencià queda- facultat per tal de demanar, en cada cas, la documentació complementària que crega convenient o per realitzar la inspecció in situ de l?objecte de la subvenció.  
Article deu  
Que la concessió de les ajudes regulades per aquesta Ordre s'efectue a càrrec dels crèdits de la Llei de Crèdit Extraordinari, per a atendre les despeses derivades dels temporals de la fi del 1989 i del principi del 1990, aplicació pressupostària 55.18.256.38.0.  
Article onze  
Que una vegada obtinguda l'ajuda sol·licitada, si es comprovava que no havia estat destinada al fi per al qual es va concedir, la Cooperativa tornarà immediatament l?import de la subvenció percebuda, sense perjudici de la responsabilitat en què els directius hi hagen pogut incórrer.  
DISPOSICIO FINAL  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 31 de maig de 1990.  
El Conseller d?agricultura i Pesca,  
LLUIS FONT DE MORA I MONTESINOS  
Veure annex


Còpia Permalink ELI